Sindhu S
sindhus@live.in 2013
Ekaterina Gerasimova
kittykat3756@gmail.com 2013-2014
Michael Hill
mdhillca@gmail.com 2013
Crea, edita i suprimeix perfils.
Miquel-Àngel Burgos i Fradeja
miquel.angel.burgos@gmail.com 2020

# Gestionar els perfils

Un perfil és una col·lecció de paràmetres del Terminal. El Terminal suporta múltiples perfils. Podeu configurar els perfils del Terminal per executar una ordre personalitzada o un intèrpret d'ordres, configurar un perfil de forma exclusiva per connectar-se a ordinadors remots usant SSH o configurar un perfil que llanci una sessió GNU Screen.

Les configuracions disponibles per al Terminal inclouen:

Nom de perfil.

Tipus de lletra i colors de fons.

Compatibilitat amb les tecles Retrocés i Supr.

Desplaçament.

# Selecciona un perfil

Podeu canviar el perfil de la pestanya o finestra actual al Terminal seleccionant un perfil de Terminal Canvia perfil.

# Crea un nou perfil

Per crear un perfil nou amb la configuració predeterminada del Terminal:

Seleccioneu Edita Preferències.

A la barra lateral, feu clic al botó + al costat de l'etiqueta Perfils.

Introduïu un nom per al nou perfil. Podreu canviar-lo més endavant.

Feu clic a Crea per crear un nou perfil.

Configureu les vostres preferències de perfil. Aquestes es desaran de forma automàtica.

# Crear un nou perfil basat en el perfil existent

Podeu crear un perfil nou basat en els paràmetres del perfil existent:

Seleccioneu Edita Preferències.

A la barra lateral, seleccioneu el perfil en què s'ha de basar el perfil nou.

Feu clic a la fletxa del costat del nom del perfil.

Seleccioneu Clona….

Introduïu un nom per al nou perfil. Podreu canviar-lo més endavant.

Feu clic a Clona per crear el nou perfil.

Configureu les vostres preferències de perfil. Aquestes es desaran de forma automàtica.

La creació d'un nou perfil a partir d'un perfil existent no afecta les configuracions del perfil existent. Qualsevol canvi als paràmetres serà desat al nou perfil.

# Editar un perfil

Si el perfil per defecte s'edita, no es podrà restaurar als paràmetres originals! Si no heu creat un altre perfil Terminal i heu personalitzat el perfil per defecte, Terminal pot tornar-se inusable si qualsevol paràmetre provoca problemes. És recomanable per a vostè crear una còpia del perfil per defecte i després editar la copia per crear un perfil personalitzat.

Podeu fer canvis als perfils que ja existeixen. Per editar-los:

Seleccioneu Edita Preferències.

El vostre perfil actual està seleccionat a la barra lateral. Si voleu editar un altre perfil, feu clic al seu nom.

Un cop seleccionat el perfil desitjat, podeu:

Seleccioneu tipus de lletra, forma del cursor i Mida del Terminal .

També podeu canviar el comportament del Terminal a l'ordre surt, configura una entrada a un intèrpret d'ordres personalitzada o canvia les preferències de la barra de desplaçament.

Per canviar el fons i els colors del text del Terminal, mireu els esquemes de color del Terminal.

Els canvis del perfil es desen de forma immediata. Per retornar al Terminal, premeu Tanca.

# Canviar el nom a un perfil existent

Podeu canviar el nom a perfils que ja existeixen, incloent-hi el perfil per defecte:

Seleccioneu Edita Preferències.

Selecciona el perfil al qual voleu canviar el nom.

Feu clic a la fletxa del costat del nom del perfil.

Seleccioneu Canvia el nom….

Introduïu el nom del perfil nou.

Feu clic a Canvia el nom per canviar el nom.

# Suprimeix un perfil

Per suprimir un perfil:

Seleccioneu Edita Preferències.

Selecciona el perfil que voleu suprimir.

Feu clic a la fletxa del costat del nom del perfil.

Seleccioneu Suprimeix….

Feu clic a Suprimeix per a confirmar.

El perfil per defecte no es pot suprimir. Si voleu suprimir aquest perfil, primer fixeu-ne un altre com a perfil predeterminat.

# Configura el perfil per defecte

El perfil per defecte es carrega quan el nou terminal s'obre llevat que hàgiu seleccionat un altre perfil. Qualsevol canvi que feu a la configuració es desarà al perfil actual.

El perfil predeterminat s’utilitza quan Terminal no pot decidir d’altra manera quin perfil utilitzar. Per exemple, Terminal s’inicia i s'obre la primera finestra del terminal. En canvi, quan s'utilitza una entrada de menú o una drecera del teclat de Terminal per obrir-ne un de nou, s'utilitza el perfil existent.

Seleccioneu Edita Preferències.

Seleccioneu el perfil que voleu definir com a per defecte.

Feu clic a la fletxa del costat del nom del perfil.

Seleccioneu Estableix com a predeterminat.

El perfil predeterminat està marcat en una casella de verificació.